Transindex -- Tech -- iWiW: meghívóküldés április végén
Utolsó frissítés: 11: 1 GMT +2, 2006. 4-.
Körülbelül április végére-május elejére tudnak újra korlátlan számú meghívót küldeni az iWiW, vagyis az intenational who is who (nemzetközi ki kicsoda) közkedvelt fórum tagjai, és akkor mások is bejuthatnak majd a zárt körbe.
A lapot Várady Zsolt webfejlesztő hozta létre 2002-ben, amiért e-Magyarország díjat is kapott. Az iWiW-be csak meghívással lehet bekerülni: egy régi tagnak meghívót kell küldenie, hogy barátja, ismerőse bejuthasson az oldalra. Az új felhasználó nevének és e-mail címének megadásával regisztrálhat, de megadhat magáról más adatokat is, például a születési dátumát, az elvégzett iskoláit, foglalkozását, lakcímét, telefonszámát, vagy akár képeket is.
A közelmúltban technikai hibák is adódtak, ezért átmenetileg korlátozták a további belépések lehetőségét: minden regisztrált iwiw-tag egy meghívót kapott február elején, amellyel egy ismerősét, barátját tudta beléptetni a rendszerbe - voltak, akik pénzért kínálták meghívójukat. (mti, origo)
Nőtt a szórakozásból internetezők száma